CELEX: 32019D1721
Language: da
Date: 2019-10-14 00:00:00
Title: Rådets afgørelse (FUSP) 2019/1721 af 14. oktober 2019 om ændring af afgørelse (FUSP) 2016/1693 om restriktive foranstaltninger over for ISIL (Da'esh) og al-Qaeda samt personer, grupper, virksomheder og enheder, der er knyttet til dem

15.10.2019   
               
               
                  DA
               
               
                  Den Europæiske Unions Tidende
               
               
                  L 262/64
               
            
         RÅDETS AFGØRELSE (FUSP) 2019/1721
         af 14. oktober 2019
         om ændring af afgørelse (FUSP) 2016/1693 om restriktive foranstaltninger over for ISIL (Da'esh) og al-Qaeda samt personer, grupper, virksomheder og enheder, der er knyttet til dem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til Rådets afgørelse (FUSP) 2016/1693 af 20. september 2016 om restriktive foranstaltninger over for ISIL (Da'esh) og al-Qaeda samt personer, grupper, virksomheder og enheder, der er knyttet til dem, og om ophævelse af fælles holdning 2002/402/FUSP (1),
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 20. september 2016 vedtog Rådet afgørelse (FUSP) 2016/1693.
                  
               
                     (2)
                  
                  
                     De restriktive foranstaltninger, der er fastsat i artikel 2, stk. 2, og artikel 3, stk. 3 og 4, i afgørelse (FUSP) 2016/1693, finder anvendelse indtil den 31. oktober 2019. På grundlag af en gennemgang af afgørelsen bør de restriktive foranstaltninger forlænges indtil den 31. oktober 2020.
                  
               
                     (3)
                  
                  
                     Én person bør fjernes fra listen over personer, grupper, virksomheder og enheder i bilaget til afgørelse (FUSP) 2016/1693.
                  
               
                     (4)
                  
                  
                     Afgørelse (FUSP) 2016/1693 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 6, stk. 5, i afgørelse (FUSP) 2016/1693 affattes således:
            
                        »5.
                     
                     
                        Foranstaltningerne i artikel 2, stk. 2, og artikel 3, stk. 3 og 4, finder anvendelse indtil den 31. oktober 2020.«
                     
                  
         
            Artikel 2
            Bilaget til afgørelse (FUSP) 2016/1693 ændres som anført i bilaget til nærværende afgørelse.
         
         
            Artikel 3
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Luxembourg, den 14. oktober 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  EUT L 255 af 21.9.2016, s. 25.
      
      
         
            BILAG
            Følgende person og de hertil hørende oplysninger fjernes fra listen i bilaget til afgørelse (FUSP) 2016/1693:
            
                        1.
                     
                     
                        Fabien CLAIN (alias Omar).